Document ID: 31992R3956

31992R3956
L 409/10
JURNALUL OFÍCIAL AL UNIUNII EUROPENE
REGULAMENTUL NR. 3956/92 AL COMISIEI (EURATOM)
din 21 decembrie 1992
privind încheierea de către Comunitatea Europeană a Energiei Atomice a Acordului de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene a Energiei Atomice, în special articolul 101 alineatul (2),
întrucât Acordul de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană, a fost semnat la 27 noiembrie 1992; întrucât, prin decizia Consiliului din 14 decembrie 1992, acesta a aprobat acordul menționat anterior în vederea încheierii acestuia de către Comisie în numele Comunității Europene a Energiei Atomice;
întrucât acordul trebuie încheiat în numele Comunității Europene a Energiei Atomice,
ADOPTĂ PREZENTUL REGULAMENT:
Articolul 1
Se aprobă, în numele Comunității Europene a Energiei Atomice, Acordul de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană, precum și Declarația Comunității privind articolul 1.
Textul acordului și textul declarației sunt anexate la prezentul regulament (1).
Articolul 2
Președintele Comisiei procedează, în numele Comunității Europene a Energiei Atomice, la notificarea prevăzută la articolul XVIII din acord.
Articolul 3
Consiliul și Comisia desemnează fiecare, în conformitate cu articolul IV litera C din acord, un reprezentant al Comunității în consiliul de administrație.
Articolul 4
Centrul Internațional pentru Știință și Tehnologie are personalitate juridică și beneficiază de capacitatea juridică cea mai largă recunoscută persoanelor juridice de legislația aplicabilă în Comunitate și poate, în special, să încheie contracte, să dobândească sau să înstrăineze bunuri mobile și imobile și să stea în justiție.
Articolul 5
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 1992.

Labels: 5
7
13
18
15